Document ID: 32006R0923

UREDBA KOMISIJE (ES) št. 923/2006
z dne 22. junija 2006
o spremembi uredb (ES) št. 1164/2005, (ES) št. 1165/2005, (ES) št. 1168/2005, (ES) št. 1700/2005 in (ES) št. 1845/2005 o odprtju stalnih javnih razpisov za poznejšo prodajo koruze iz zalog poljske, madžarske, avstrijske, slovaške in češke intervencijske agencije na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 6 Uredbe,
ob upoštevanju naslednjega:
(1)
Z uredbami Komisije (ES) št. 1164/2005 (2), (ES) št. 1165/2005 (3), (ES) št. 1168/2005 (4), (ES) št. 1700/2005 (5) in (ES) št. 1845/2005 (6) so bili odprti stalni javni razpisi za poznejšo prodajo koruze iz zalog poljske, madžarske, avstrijske, slovaške in češke intervencijske agencije na trgu Skupnosti. Navedeni razpisi se zaključijo 28. junija 2006.
(2)
Da bi rejcem in industriji krme za živino zagotovili oskrbo po konkurenčnih cenah za začetek sezone 2006/2007, je treba na trgu za žita še naprej zagotavljati zaloge koruze iz poljske, madžarske, avstrijske, slovaške in češke intervencijske agencije.
(3)
V okviru tega podaljšanja pa tedni od 28. junija 2006, ko ne bo nobenega javnega razpisa, niso bili podrobneje določeni. Izvajalci bi tako lahko predložili ponudbe v teh tednih, ko ni predvideno nobeno srečanje upravljalnega odbora.
(4)
Uredbe (ES) št. 1164/2005, (ES) št. 1165/2005, (ES) št. 1168/2005, (ES) št. 1700/2005 in (ES) št. 1845/2005 je zato treba spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
1. V členu 4(1) uredb (ES) št. 1164/2005, (ES) št. 1165/2005, (ES) št. 1168/2005, (ES) št. 1700/2005 in (ES) št. 1845/2005 se drugi pododstavek nadomesti z naslednjim:
„Rok za oddajo ponudb za poznejše delne javne razpise je vsako sredo ob 15.00 uri (po bruseljskem času), razen 2. avgusta 2006, 16. avgusta 2006 in 23. avgusta 2006, v tednih, ko ne bo nobenega javnega razpisa.“
2. V tretjem pododstavku člena 4(1) uredb (ES) št. 1164/2005, (ES) št. 1165/2005, (ES) št. 1168/2005, (ES) št. 1700/2005 in (ES) št. 1845/2005 se datum „28. junij 2006“ nadomesti z datumom „13. september 2006“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. junija 2006

Labels: 3
18
17